OpenLLM-France/wikimedia huggingface dataset:
# Ferran Sotorra i Salvadó

Ferran Sotorra i Salvadó (Vallfogona de Riucorb, 5 de novembre del 1892 - Sabadell, 18 d'agost de 1936) fou un metge i polític català.

## Biografia

Fill del Dr. Feliu Sotorra i Massó i d'Antònia Salvadó i Minguell, Ferran Sotorra va cursar el batxillerat al col·legi de l'Escola Pia de Sarrià de Barcelona i va ingressar a la Facultat de Medicina de la Universitat de Barcelona. Acabada la carrera, l'exercí temporalment a Sant Joan de les Abadesses i, més tard, a Sant Quirze del Vallès, des d'on seguidament passà a exercir a Sabadell fins que es va morir. En aquesta darrera ciutat fou metge de l'Asil de les Germanetes dels Avis Desemparats, de I'Hospital i Casa de Beneficència i de la Clínica de Nostra Senyora de la Salut al Pavelló antituberculós Victòria Eugènia i a la Mútua Sabadellenca. Durant els anys 1932-1935 va ser president de l'Acadèmia Catòlica. Va ser també regidor de Cultura de l'Ajuntament de Sabadell. Va morir assassinat en una carretera del rodal de Terrassa el 18 d'agost del 1936, a l'edat de 43 anys.

## Referències

* 1 2 3 Simó i Bach, Ricard «Ferran Sotorra, metge, regidor i màrtir». Diari de Sabadell, 31-08-1985.
* ↑ Ferrandiz Duran, Joaquim «Historia de l'Hospital i Casa de Beneﬁcència de Sabadell (1283-1983». Hospital i Casa de Beneﬁcència de Sabadell, 1983.
* ↑ «L'Obra Cultural de l'Ajuntament. Conversa amb el Conseller Regidor de Cultura, senyor Ferran Sotorra». Diari de Sabadell, 02-02-1936.
# Flanc (anatomia)

El flanc o costat és el costat del cos entre la caixa toràcica i l'os ilíac del maluc (sota la caixa toràcica i per damunt de l'ili ).
De vegades se li diu regió lumbar.

## Descripció

Designa cadascuna de les parts laterals del cos, ja sigui en un home o en un animal, abastant des de les costelles fins als malucs. En els quadrúpedes, és la part que uneix la pota davantera amb la del darrere.

## Referències

* ↑ «Optimot. Consultes lingüístiques». Llengua catalana. [Consulta: 17 novembre 2024].
* ↑ «Optimot. Consultes lingüístiques». Llengua catalana. [Consulta: 17 novembre 2024].
* ↑ Alberts, Daniel Albert. Dorland's illustrated medical dictionary.. 32nd. Philadelphia, PA: Saunders/Elsevier, 2012, p. 714. ISBN 978-1-4160-6257-8.
* ↑ «costado». Diccionario de la lengua española. Real Academia Española (castellà).
* ↑ «flanco». Diccionario de la lengua española. Real Academia Española (castellà).
# Richard von Schaesberg

Richard Ferdinand Maximilian Ignatius Joseph Valentin Hubertus Maria von Schaesberg-Thannheim (Tannheim, Baden-Württemberg, 7 de gener de 1884 - Surenberg, Rin del Nord-Westfàlia, 20 de setembre de 1953) va ser un genet alemany que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en la prova del concurs per equips del programa d'hípica, amb el cavall Grundsee; formant equip amb Friedrich von Rochow, Eduard von Lütcken i Carl von Moers. En el concurs individual acabà en cinquena posició.

## Referències

* ↑ «Richard, Count von Schaesberg-Thannheim Olympic Results». sports-reference.com. Arxivat de l'original el 8 de novembre 2012. [Consulta: 27 gener 2017].
* ↑ Perfil a databaseolympics.com
# Ayn

«Ayn» té aquests significats:
* Ayn o ע, lletra de l'alfabet hebreu
* ʿAyn, lletra de l'alfabet àrab
* Al-Ayn, ciutat dels Emirats Àrabs Units
* Ayn Dilfa, font de Síria
* Ayn Jalut, font del riu Djalut i lloc de la gran batalla del 1260 entre mongols i mamelucs
* Batalla d'Ayn Jalut, del 3 de setembre de 1260, que enfrontà el soldanat mameluc del Caire amb els mongols establerts a Palestina
* Ayn al-Djarr, font del riu Litani propera a l'antiga Calcis (Líban)
* Ayn Shams, població d'Egipte
* Ayn al-Tamr, població d'Iraq
* Ayn Temushent, població d'Algèria
* Ras al-Ayn, població siriana de la governació d'al-Hasakah. Té lloc d'una batalla a Iraq el 685
* Ayn Zarba, vila d'Anatòlia en ruïnes
* Ayn Tab o Gaziantep, ciutat de Turquia capital de la província de Gaziantep i del districte homònim
* Ayn (Somalilàndia), regió de Somalilàndia i abans de Somàlia.
* Ayn (Savoia), municipi de la Savoia
# Tripodichthys blochii

Tripodichthys blochii és una espècie de peix de la família dels triacàntids i de l'ordre dels tetraodontiformes. Adult, pot atènyer fins a 15 cm de longitud total.
Menja invertebrats bentònics. És un peix marí, de clima tropical i demersal. Es troba a la Xina, el Sud-est asiàtic, les Filipines i Indonèsia.

## Ús comercial

Es comercialitza fresc.

## Referències

* ↑ Bleeker, P., 1852. Bijdrage tot de kennis der ichthyologische fauna van Singapore. Natuurkd. Tijdschr. Neder. Indië v. 3: 51-86.
* 1 2 3 4 5 FishBase (anglès)
* ↑ Matsuura, K., 2001. Triacanthidae. Triplespines. p. 3905-3910. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.
# Parasewellia tetralobata

Parasewellia tetralobata és una espècie de peix de la família dels balitòrids i de l'ordre dels cipriniformes.

## Referències

* ↑ uBio (anglès)
* 1 2 Nguyen, V. H., 2005. Ca Nuoc Ngot Viet Nam. Tap II. (Peixos d'aigua dolça del Vietnam). Ca nuoc ngot Viet Nam. Tap II v. 2: 760 pp.
* ↑ BioLib (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Elphomega

Elphomega (pseudònim de Sergio Albarracín) és un MC de Málaga (Espanya).

## Discografia

* "Leyenda: Rap Contienda" (Maqueta) (1998)
* "Fácil de Escuchar" (Maqueta) (2000)
* "El Fenomeno" (Maqueta) (2000)
* "Elphomega" (Maqueta) (2002)
* "One Man Army" (Maxi) (Zona Bruta, 2004)
* "Homogeddon" (LP) (Zona Bruta, 2005)
* "El Testimonio Libra" (LP) (Zona Bruta, 2007)
* "Phantom Pop" (LP) (BOA, 2011)
* "Catarata" (LP) (Navaja Suiza, 2014)
* "Nebuloso" (LP) (Navaja Suiza, 2016)
# Myrmecomelix

Myrmecomelix és un gènere d'aranyes araneomorfes de la subfamília Erigoninae, dins de la família Linyphiidae. Es pot trobar al Perú i l'Equador.
Fou descrit per primera vegada per Norman I. Platnick l'any 1993.
És sinònim del gènere Myrmecoxenus Millidge, 1991

## Llista d'espècies

Segons The World Spider Catalog 12.0:
* Myrmecomelix leucippus Miller, 2007 – Perú
* Myrmecomelix pulcher (Millidge, 1991) (Espècie tipus) – Equador, Perú

## Referències

* 1 2 3 Gloor, Daniel; Nentwig, Wolfgang; Blick, Theo; Kropf, Christian «Gen. Myrmecomelix Millidge, 1993». . Natural History Museum Bern, 2019. DOI: 10.24436/2 [Consulta: 16 juny 2019].
* ↑ Platnick, N. I.. Advances in spider taxonomy 1988-1991, with synonymies and transfers 1940-1980, 1993.
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Verkhotópie

Verkhotópie (en rus: Верхотопье) és un poble de l'óblast de Kursk, a Rússia, que en el cens del 2010 tenia 157 habitants. Pertany al districte de Kastórnoie.

## Referències

* ↑ «Общая Информация о районе». Официальный сайт Администрации Касторенского района. Arxivat de l'original el 2020-06-18. [Consulta: 3 desembre 2019].
# Max Vetter

Max Vetter (17 de març de 1892 – ?) va ser un remer alemany que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla de bronze en la competició del vuit amb timoner del programa de rem. El mateix 1912 guanyà el campionat nacional de vuit amb timoner.

## Referències

* ↑ «Max Vetter Olympic Results». sports-reference.com. Arxivat de l'original el 8 de novembre 2012. [Consulta: 16 febrer 2017].
* ↑ Deutsches Meisterschaftsrudern (DMR) Achter - Männer (Plätze 1 – 3) (alemany)
# Paragobiodon modestus

Paragobiodon modestus és una espècie de peix de la família dels gòbids i de l'ordre dels perciformes. Poden assolir fins a 3,5 cm de longitud total.
És un peix marí, de clima tropical i associat als esculls de corall que viu fins als 9 m de fondària. Es troba des de l'Àfrica oriental fins a les Illes Marshall, les Illes Ryukyu i l'est d'Austràlia.
És inofensiu per als humans.

## Referències

* ↑ Bleeker, P., 1873. Mémoire sur la faune ichthyologique de Chine. Neder. Tijdschr. Dierk. v. 4. 113-154.
* ↑ BioLib (anglès)
* ↑ Regan, C. T., 1908. Report on the marine fishes collected by Mr. J. Stanley Gardiner in the Indian Ocean. The Transactions of the Linnean Society of London. Second Series. Zoology v. 12 (pt 3): 217-255, Pls. 23-32.
* 1 2 3 «Paragobiodon modestus» (en anglès). FishBase. Froese, Rainer; Pauly, Daniel (editors).
* ↑ Shao, K.-T. i I.-S. Chen, 1993. Seven new records of gobiid fishes from Taiwan. Bull. Inst. Zool. Academia Sinica 32(4):229-235.
* ↑ Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
# Hylaeamys laticeps

Hylaeamys laticeps és una espècie de mamífer rosegador de la família dels cricètids. És endèmic del sud-est del Brasil. El seu hàbitat natural és la Mata Atlàntica de plana. Està amenaçat per la destrucció del seu medi a causa de la desforestació, l'expansió urbana i l'agricultura. El seu nom específic, laticeps, significa ‘cap ample’ en llatí.

## Referències

* ↑ Percequillo, A.; Weksler, M. Hylaeamys laticeps. UICN 2008. Llista Vermella d'espècies amenaçades de la UICN, edició 2008, consultada el 26 desembre 2016.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Ptolemeu (fill de Seleuc)

Ptolemeu (en grec antic Πτολεμαῖος) fill de Seleuc fou un alt oficial macedoni.
Era noucasat quan va acompanyar Alexandre el Gran a la seva expedició a Àsia el 334 aC on va dirigir el cos de macedonis de l'exèrcit, però a l'hivern, com altres casats de nou, va ser autoritzat a retornar a Macedònia al final de la primera campanya. L'any següent va tornar a Àsia i es va unir a Alexandre a Gòrdion. A la batalla d'Issos el 332 aC era el cap d'una de les divisions de la falange macedònia i es va enfrontar als mercenaris grecs de l'exèrcit persa. El pes de la batalla va caure sobre ell, i va morir en la lluita. També tenia el càrrec de somatophylakes, membre de la guàrdia personal del rei.

## Referències

* ↑ 4.Ptolemaeus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 565
Viccionari
# Vibrio cholerae

Vibrio cholerae (també dit Kommabacillus) és un bacteri gram negatiu en forma de coma (vibrió) amb un flagel polar que causa la malaltia del còlera en humans. V. cholerae i altres espècies del gènere Vibrio pertanyen a la subdivisió gamma dels proteobacteris. Hi ha dos biotips principals de V. cholerae, el clàssic i El Tor, i nombrosos serotips. V. cholerae va ser aïllat per primera vegada per Filippo Pacini el 1854, però el seu descobriment no va ser àmpliament conegut fins que Robert Koch, treballant independentment trenta anys més tard, va publicar el coneixement i la manera de lluitar contra el còlera.

## Referències

* ↑ Ryan KJ; Ray CG (editors). Sherris Medical Microbiology. 4th ed.. McGraw Hill, 2004. ISBN 0838585299.
* ↑ Faruque SM; Nair GB (editors).. Vibrio cholerae: Genomics and Molecular Biology. Caister Academic Press, 2008. ISBN 978-1-904455-33-2.
* ↑ Bentivoglio M, Pacini P «Filippo Pacini: a determined observer». Brain Res. Bull., 38, 2, 1995, pàg. 161–5. DOI: 10.1016/0361-9230(95)00083-Q. PMID: 7583342.
* ↑ Howard-Jones N «Robert Koch and the cholera vibrio: a centenary». British medical journal (Clinical research ed.), 288, 6414, 1984, pàg. 379–81. DOI: 10.1136/bmj.288.6414.379. PMC: 1444283. PMID: 6419937.

## Enllaços externs

* Copepods and cholera in untreated water Arxivat 2020-11-29 a Wayback Machine.
* Vibrio cholerae El Tor N16961 Genome Page Arxivat 2014-02-23 at Archive.is
# Thomas Battersby

Thomas Sydney Battersby (Platt Bridge, Gran Manchester,18 de novembre de 1887 – Sydney, Austràlia, 3 de setembre de 1974) va ser un nedador anglès que va representar el Regne Unit en les proves de crol en dos Jocs Olímpics consecutius a principis del segle xx.
El 1908, als Jocs de Londres guanyà la medalla de plata en els 1500 metres lliures, rere el també britànic Henry Taylor i per davant l'australià Frank Beaurepaire; mentre en els 400 metres lliures quedà eliminat en semifinals.
Quatre anys més tard, als Jocs d'Estocolm, guanyà la medalla de bronze com a membre de l'equip britànic en els relleus 4x200 metres lliures, mentre en els 400 i 1500 metres lliures fou eliminat en semifinals.
Durant la seva carrera esportiva Battersby establí quatre rècords del món en proves d'estil lliure: els 400 metres, 330 iardes, 440 iardes i la milla. Tenia fama de tenir una forta resistència psíquica. En els Jocs 1908 continuà nedant quan finalitzà la cursa dels 1500 metres en un intent de batre el rècord mundial de la milla. No aconseguí el rècord del món, però sí el britànic.
El 2007 fou incorporat a l'International Swimming Hall of Fame.

## Referències

* 1 2 «Sydney Battersby Olympic Results». sports-reference.com. Arxivat de l'original el 15 de desembre 2012. [Consulta: 1r desembre 2015].
* 1 2 «ISHOF Honorees. SYDNEY BATTERSBY (GBR) 2007 Honor Pioneer Swimmer». www.ishof.org. Arxivat de l'original el 20 de maig 2015. [Consulta: 1r desembre 2015].
* ↑ David Prentice, "Merseyside's 100 Olympians: No. 43 Thomas Sydney Battersby", The Liverpool Echo (14 juny 2012). Consulta 19 maig 2015.
# Okamejei meerdervoortii

Okamejei meerdervoortii és una espècie de peix de la família dels raids i de l'ordre dels raïformes.
Poden assolir fins a 37 cm de longitud total. És ovípar i les femelles ponen càpsules d'ous, les quals presenten com unes banyes a la closca. És un peix marí, de clima tropical i demersal que viu entre 70–90 m de fondària. Es troba a la Xina, el Japó, Corea, les Filipines i Taiwan.
És inofensiu per als humans.

## Referències

* ↑ Bleeker, P., 1860. Zesde bijdrage tot de kennis der vischfauna van Japan. Acta Societatis Regiae Scientiarum Indo-Neêrlandicae v. 8: 1-104.
* ↑ Ishiyama R., 1958. Studies on the rajid fishes (Rajidae) found in the waters around Japan. J. Shimonoseki Coll. Fish. v. 7 (núms. 2-3). 191-394.
* 1 2 3 FishBase (anglès)
* ↑ Ishihara, H., 1987. Revision of the western North Pacific species of the genus Raja. Jap. J. Ichthyol. 34(3):241-285.
* ↑ FishBase (anglès)

## Bibliografia

* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Mould, B., 1994. A world list of rays. The scientific nomenclature and distribution of the recent Batoidea (Batoidea, Elasmobranchii, Chondrichthyes). Universitat de Nottingham, Gran Bretanya. 82 p.
* Vassíliev, V. P. «Chromosome numbers in fish-like vertebrates and fish» (en anglès). Journal of Ichthyology, 20, 3, 1980, pàg. 1–38. ISSN: 0032-9452.
# Nephelomys

Nephelomys és un gènere de rosegadors orizominis que viuen als Andes, des de Bolívia fins a Veneçuela, amb una extensió occidental a les muntanyes de Costa Rica. El nom genèric Nephelomys significa ‘ratolí de la boirina’ i es refereix a la seva presència a les selves nebuloses. Durant molt de temps, les espècies d'aquest grup foren classificades en el si del gènere Oryzomys.

## Referències

* ↑ Weksler, M., Percequillo, A. R.; Voss, R. S. 2006. «Ten new genera of oryzomyine rodents (Cricetidae: Sigmodontinae) Arxivat 2016-03-04 a Wayback Machine.». American Museum Novitates, 3.537: 1-29.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Roman Nose

Roman Nose (Nas Aguilenc) és el nom amb què és conegut Woqini (1830-1868), cabdill dels xeienes. Esdevingué un important xaman i fou partidari de la guerra contra els blancs, contràriament a Black Kettle. Amb els supervivents de Sand Creek (1864) es va aliar amb els oglala, i el 1865 atacà als blancs a les batalles dels rius Platte i Powder. També atacà els treballs de la Union Pacific. Va morir lluitant en la batalla de Beecher Island (1868).

## Enllaços externs

* (anglès) Biografia Arxivat 2005-09-28 a Wayback Machine.
# Ehrengard: Förförelsens konst

Ehrengard: Förförelsens konst és una pel·lícula de comèdia romàntica danesa del 2023 escrita per Anders August i dirigida pel seu pare Bille August. Està basat en la novel·la Ehrengard (1963) d'Isak Dinesen. S'ha subtitulat al català.

## Repartiment

* Alice Bier Zandén com a Ehrengard
* Mikkel Følsgaard com el senyor Cazotte
* Sidse Babett Knudsen com a Gran Duquessa
* Emil Dorph com el príncep Lothar
* Emilie Koppel com la princesa Ludmilla
* Jacob Lohmann com el senyor Marbod
* Sara-Marie Maltha com la senyora Marbod
* Christopher Læssø com el senyor Podolski

## Producció

La reina Margarida II de Dinamarca va dissenyar 51 vestits per a la pel·lícula, així com 81 decoupages que van constituir la base dels decorats. Està acreditada com a dissenyadora d'escenografia i vestuari, però les companyies de producció no li van pagar per les seves contribucions.
El projecte cinematogràfic es va desenvolupar durant més d'una dècada a càrrec de Jacob Jørgensen i JJ Film. Anders August (L'efecte Marcus) va escriure el guió adaptat d'Ehrengard (1963), una novel·la d'Isak Dinesen.
Marcella Dichmann, d'SF Studios, i Netflix van participar en la producció, i Netflix també en va ser el distribuïdor. Bille August va dirigir la pel·lícula.

## Estrena

La pel·lícula es va estrenar a Netflix el 14 de setembre de 2023.

## Referències

* ↑ «Ehrengard: The Art of Seduction». Goita què fan, ara!. [Consulta: 15 setembre 2024].
* ↑ The Guardian, "Queen of Denmark hired as set designer on new Netflix film", 31 August 2021. Retrieved 27 October 2023.
* ↑ The New York Times, "Scream Queen? More Like Steam Queen", 10 October 2023. Retrieved 27 October 2023.
* ↑ Yahoo, "Bille August to Adapt Karen Blixen’s ‘Ehrengard’ as Netflix Film, with Set Design by Queen Margrethe II of Denmark", 31 August 2021. Retrieved 29 October 2023.
* ↑ Rotten Tomatoes, "Ehrengard: The Art of Seduction". Retrieved 29 October 2023.
* ↑ Netflix, Ehrengard: The Art of Seduction. Retrieved 27 October 2023.
# Thomasomys cinereus

Thomasomys cinereus és una espècie de mamífer rosegador de la família dels cricètids. És endèmic del nord-oest del Perú, on viu a altituds d'entre 1.198 i 3.100 msnm. El seu hàbitat natural són els boscos montans humits. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, cinereus, significa ‘cendrós’ en llatí.

## Referències

* ↑ Pacheco, V. Thomasomys cinereus. UICN 2016. Llista Vermella d'espècies amenaçades de la UICN, edició 2016, consultada el 7 maig 2017.
# Vilamitjana del Cantó

Vilamitjana del Cantó o simplement Vilamitjana és un nucli de població del municipi de Montferrer i Castellbò, a l'Alt Urgell. Actualment forma part de l'entitat municipal descentralitzada de Vila i Vall de Castellbò, però havia estat cap del municipi independent de la Vall de Castellbò que s'uní amb el municipi de la vila de Castellbò i més tard amb Montferrer.
És el més meridional de la vall de Castellbò, a 958 metres d'altitud, i és envoltat pels antics termes d'Aravell i la Parròquia d'Hortó. Es comunica per pistes amb la carretera de Montferrer a Castellbò i amb els llogarets o veïnats de Castellnovet i Cercedol, que depenen de la seva antiga parròquia de Santa Coloma. Forma un petit nucli entorn de l'església parroquial, un edifici molt renovat i de façana estreta per dues finestres rectangulars, desproporcionades.
D'un màxim de 24 famílies i 135 habitants el 1850, ha anat disminuint, especialment els darrers anys, que ha passat de 82 habitants el 1960 i 29 el 1991. El 2019 havia incrementat a 49 habitants.

## Referències

* ↑ «Vilamitjana del Cantó». Gran Enciclopèdia Catalana. Barcelona: Grup Enciclopèdia Catalana.
* ↑ GGCC, Montferrer i Castellbò: Arxivat 2021-06-08 a Wayback Machine. Altres indrets del terme, Vilamitjana, Cercedol i Castellnovet.
* ↑ «251403 Montferrer i Castellbò». Idescat. [Consulta: 24 agost 2020].
# William Cowhig

William Cowhig (Maesteg, Bridgend, 5 d'abril de 1887 – Rugby, Warwickshire, 16 d'agost de 1964) va ser un gimnasta artístic gal·lès que va competir a començament del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs complet per equips del programa de gimnàstica. En el concurs complet individual fou vint-i-novè.
Vuit anys més tard, un cop finalitzada la Primera Guerra Mundial, va prendre part en els Jocs d'Anvers, on fou cinquè en el concurs complet per equips del programa de gimnàstica.

## Referències

* ↑ «William Cowhig Olympic Results». sports-reference.com. Arxivat de l'original el 18 d’abril 2020. [Consulta: 23 setembre 2016].
* ↑ Perfil a databaseolympics.com